R46 miljoen vir onopgemaakte bed | Maroela Media
R46 miljoen vir onopgemaakte bed
Tracey Emin se "My Bed". Foto: Christie's Auction House
'n Onopgemaakte bed het vir $4,3 miljoen (R46,9 miljoen) verkoop tydens 'n kunsveiling by Christie's in Londen.
Die Britse kunstenaar Tracey Emin (50) se omstrede "My Bed" is in 1999 vir die gesogte Turner-prys benoem. Die kunsuitstalling is van Emin se onopgemaakte bed met onder meer bottels vodka, sigaretpakkies en kondome wat langs die bed lê.
Volgens berigte is Emin se kunswerk 'gebore' nadat sy in 1998 vier dae in die bed spandeer het na 'n liefdesteleurstelling. Toe sy uiteindelik uit die bed geklim het, het sy omgedraai en daarna gestaar en besluit om dit in kuns te omskep.
Christie's het nie bekend gemaak wie die kunswerk gekoop het nie.
Vier dae in 'n bed spandeer na 'n liefdesteleurstelling met (gebruikte?) kondome wat langs die bed lê!